Poslednú septembrovú nedeľu zorganizovalo materské centrum TIK -TAK koncert pre deti, kde nás zabávali Spievanka a Zahrajko alias Mária Podhradská a Richard Čanaky. Svojim umením a dobrou náladou si podmanili celú sálu. Spievali a tancovali nielen deti ale aj ich rodičia. Tie staršie sa odvážili aj na pódium, mladšie sledovali dianie so zatajeným dychom z bezpečia maminej náruče. Pesničkami ako Medveďku daj labku, Ide ide vláčik či Rafaela stonožka nakazili speváci celé hľadisko. Po hodine zábavy sme všetci mali pocit, že by to chcelo repete. Ľudia odchádzali hmkajúc si známe detské melódie.
Na koncerte sa zúčastnilo viac ako 140 ľudí. Prišli najmä Ivančania, no zavítali medzi nás aj rodiny s deťmi z Bernolákova, Malinova, Čiernej Vody, Bratislavy či dokonca Modry.
Ďakujeme vedeniu a prevádzkarom Strednej odborenej školy v Ivanke pri Dunaji, že umožnili využitie ich priestoru na realizáciu tohto koncertu.
Kliknutím na obrázok sa zobrazí fotogaléria.
—————